Bolest laveho semennika na dotyk
Pocitujem bolest laveho semennika na dotyk. Je citlivejsi ako pravy. Bol som u urologa, urobil ultrazvuk a nic tam nenasiel.Predpisal mi antibiotika ale z nich som vracal.Bol som opat tam, hmatom vysetril a vraj vsetko je ok. Prejde ta citlivost sama? Rano pri zobudeni ma bolia krize ale hned prejdu
Dobrý deň,
Ďakujeme za vašu otázku. Bolesť semenníkov môže byť prejavom prebiehajúceho zápalu či infekcie, no v niektorých prípadoch môže byť signálom závažného zdravotného problému, najmä ak pretrváva dlhšie obdobie. Taktiež sa objavuje pri zápale prostaty alebo pohlavných chorobách. Bolesť, ktorú pociťujete v krížovej oblasti by mohla súvisieť s bolesťou semenníkov v prípade, že by sa jednalo o zápalové ochorenie močových ciest alebo pohybového aparátu (chrbtice).
Ak bolesť a citlivosť semenníka naďalej pretrváva, je potrebné opätovné lekárske vyšetrenie. Taktiež je potrebné informovať lekára o tom, že ste predchádzajúcu liečbu antibiotickým liekom prerušil po výskyte nežiadúcich účinkov.
Prajem skorú úľavu od ťažkostí.
S pozdravom
Mgr. Tamara Jakúbeková